[{"text_idx": "#000006", "text": "Eelmisel sajandil osoonikihti tekkinud augud on aeglaselt sulgumas. Ru\u0308hm teadlasi hoiatab nu\u0308u\u0308d, et atmosfa\u0308a\u0308ris on aasta-aastalt kasvanud osooni molekule lo\u0303hkuvate u\u0308hendite osakaal, mille kasutus Montreali protokoll ei puuduta. Kuigi u\u0308hendi mo\u0303ju osoonikihile on klorofluorosu\u0308sinikest va\u0308iksem, mo\u0303jutavad need kliimat mo\u0303nevo\u0303rra enam."}, {"text_idx": "#000007", "text": "Nimele vastavalt pu\u0308sivad va\u0308ga lu\u0308hikese elueaga u\u0308hendid (VSLS) o\u0303hus paar na\u0308dalat kuni pool aastat. \u201eNeist mo\u0303ned lagunevad niivo\u0303rd kiiresti, et need ei jo\u0303uagi maapinnalt stratosfa\u0308a\u0308ri u\u0308lemistesse kihtidesse, mis on ja\u0308rsus kontrastis gaasidega, mis on saanud osoonikihi lagunemisega juba su\u0308nonu\u0308u\u0308miks, nimelist klorofluorosu\u0308sinikega,\u201c selgitas Ryan Hossaini Leedsi u\u0308likoolist. Umbes 90 protsenti taolistest gaasidest tekib looduslikult na\u0308iteks taimho\u0303ljumi elutegevusel. Seejuures on protsess isereguleeruv \u2013 mida rohkem osooni o\u0303hus leidub, seda rohkem neid tekib."}, {"text_idx": "#000008", "text": "\u201eSamas polnud seni uuritud, milline on looduslike ja inimtekkeliste u\u0308hendite koosmo\u0303ju,\u201c nentis atmosfa\u0308a\u0308rikeemik. Eriti viimastel aastatel na\u0308htud muutuste valguses \u2013 maailma teatud piirkondades on viimase 20 aastaga va\u0308ga lu\u0308hiealiste u\u0308hendite suhteline sisaldus kasvanud kaks korda. To\u0308o\u0308ru\u0308hm pidi nentima, et Antarktikas moodustab stratosfa\u0308a\u0308ri alumises kihis VSLS-ide toimel ha\u0308vinud osooni hulk lagunenud molekulide koguhulgast umbes 12 protsenti. Maailma mastaabis kasvab VSLS-ide osakaal 25 protsendini."}, {"text_idx": "#000009", "text": "Osooni lo\u0303hkuvatel u\u0308henditel on kliimale reeglina kahetine mo\u0303ju. U\u0308helt poolt on tegu kasvuhoonegaaside, mis aitavad kosmosesse po\u0303genevat pa\u0308ikesekiirgust lo\u0303ksu pu\u0308u\u0308da. Osooni lagunemine aitab aga samas maailma jahutada. \u201eVSLS-id pole seevastu oma suhtelise sisalduse ja eluea to\u0303ttu olulised kasvuhoonegaasid, nii toob osooni lagunemine ainult jahutava mo\u0303ju,\u201c ma\u0308rkis Hossaini. Kokkuvo\u0303tlikult mo\u0303jutavad need kliimat umbes kolm korda to\u0303husamalt kui Montreali kokkuleppes ka\u0308sitletud gaasis."}, {"text_idx": "#000010", "text": "Kuigi inimtekkeliste ta\u0308pne allikas pole teada, vo\u0303ib suuremat reostust ma\u0308rgata rohkem industraliseerunud po\u0303hjapoolkeral. \u201eMe oleme na\u0308idanud, et u\u0308he VSLS-i, nimeliselt metu\u0308u\u0308ldikloriidi, suhteline sisaldus on hiljuti kahekordistunud, kuid selle po\u0303hjused on segasemad. Ent me teame, et seda vabaneb kindlasti to\u0308o\u0308stusprotsesside ka\u0308igus, seda kasutatakse lahustina. Kuid huvitaval kombel on need ka klorofluorosu\u0308sinike keskkonnaso\u0303bralike asendusgaaside tootmisel tekkivad ko\u0303rvalproduktid,\u201c lisas Hossaini."}, {"text_idx": "#000011", "text": "Nii on irooniliselt klorofluorosu\u0308sinikele asenduse otsimine toonud kaasa teiste osooni lo\u0303hkuvate u\u0308hendite suhtelise sisalduse kasvu. Hossaini hinnangul on veel vara o\u0308elda, kuidas nende tekkimist vo\u0303i nendele uute alternatiivide otsimist rahvusvaheliste lepetega mo\u0303jutada. \u201eMe ei tea veel ta\u0308iesti kindlalt, mis to\u0308o\u0308stusprotsesside ka\u0308igus need atmosfa\u0308a\u0308ri jo\u0303uavad. Emissioonide piiramine no\u0303uab ta\u0308iendavat uurimisto\u0308o\u0308,\u201c nentis atmosfa\u0308a\u0308rikeemik."}, {"text_idx": "#000012", "text": "Sobiliku lahenduse leidmisel vo\u0303ib aga va\u0308hemalt oodata, et sellel on kiire mo\u0303ju. Ko\u0303ige pikaealisemad VSLS-id pu\u0308sivad o\u0303hus vaid pool aastat. 1980. aastateks o\u0303hku paisatud klorofluorosu\u0308sinike mo\u0303ju vo\u0303ib seevastu tunda aga veel isegi sajandi keskpaigas."}, {"text_idx": "#000019", "text": "Energiaagentuur ennustab fossiilku\u0308tustele va\u0308ikest langust"}, {"text_idx": "#000020", "text": "Eesti pa\u0308a\u0308ses kliima isea\u0308rasuste tahtel po\u0303hjapoolkera kuumimast suvest"}, {"text_idx": "#000021", "text": "O\u0303husaaste to\u0303ttu sureb Eestis enneaegselt tuhat inimest aastas"}, {"text_idx": "#000022", "text": "Kerkiv maailmamere tase vo\u0303ib Eesti rannaja\u0308rved sisse soolata"}, {"text_idx": "#000023", "text": "Eestis levib suurel kiirusel hapukas vo\u0303o\u0303rseen"}, {"text_idx": "#000025", "text": "Miks 27 aastat pa\u0308rast no\u0303ukaaega endiselt Emajo\u0303e po\u0303hja ei na\u0308e?"}, {"text_idx": "#000026", "text": "Iduettevo\u0303tetega maailma vallutama: Eesti innovatsiooni ja teadmussiirde eripa\u0308rad"}, {"text_idx": "#000033", "text": "Euroopa pa\u0308a\u0308seks ja\u0308a\u0308ajast isegi Golfi hoovuse seiskumisel"}, {"text_idx": "#000034", "text": "Maailm leekides: suurpo\u0303lengutele annab hoogu inimlik jaanalindlus ja jumalakompleks"}, {"text_idx": "#000036", "text": "Suur analu\u0308u\u0308s: kas elektriauto ikka sa\u0308a\u0308stab kliimat?"}, {"text_idx": "#000038", "text": "U\u0308RO kliimaraport: vo\u0303imalus ko\u0303ige hullema a\u0308ra hoidmiseks on peaaegu ka\u0308est kadunud"}, {"text_idx": "#000039", "text": "2. hoiatus inimkonnale: loodus kukub kokku, inimesel pole enam pikka pidu"}, {"text_idx": "#000040", "text": "Eesti mudakivi ehk graptoliitargilliit \u2013 kas oht vo\u0303i kasulik maavara?"}, {"text_idx": "#000041", "text": "Kuidas pa\u0308a\u0308sta maailma: kuraditosin to\u0303enduspo\u0303hist nippi"}, {"text_idx": "#000044", "text": "Teadlane teab: miks Eesti suvi la\u0308heb aina ku\u0308lmemaks ja kas nii ja\u0308a\u0308bki?"}, {"text_idx": "#000045", "text": "Suur u\u0308levaade: ko\u0303ik, mida peaks teadma orkaanidest"}, {"text_idx": "#000047", "text": "Teadlased ei na\u0308e Emajo\u0303e tselluloositehase plaane loodussa\u0308a\u0308stlikena"}, {"text_idx": "#000050", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]